Source: http://docplayer.fi/19433833-Haapajarven-iskaava-siin.html
Timestamp: 2018-12-12 14:54:54+00:00
Document Index: 2535939

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

1 HAAPAJÄRVEN KAUPUNKI RISTINIITYN TUULIVOIMAPUISTON OSAYLEI ISKAAVA Vastine luonnosvaiheen lausuntoihin ja mielipiteis siin SUUNNITTELU JA TEKNIIKKA OY
2 RISTINIITYN TUULIVOIMAPUISTON OSAYLEISKAAVA SUUNNITTELU JA TEKNIIKKA Vastine luonnosvaiheen lausuntoihin ja mielipiteisiin Janne Tolppanen Sisällysluettelo 1 Lausunnot Pohjois-Pohjanmaan ELY-keskus ( ) Pohjois-Pohjanmaan liitto ( ) Museovirasto ( ) Pohjois-Pohjanmaan museo ( ) Puolustusvoimat (3. logistiikkarykmentti) ( ) Jokilaaksojen pelastuslaitos ( ) Fingrid Oyj ( ) Liikenteen turvallisuusvirasto Trafi (sähköposti ) Peruspalvelukuntayhtymä Selänne ( ) Pyhäjärven kaupunki ( ) Kärsämäen kunta ( ) Nivalan kaupunki ( ) Suomen Turvallisuusverkko Oy (Sähköposti ) Jatkotoimet... 14
3 FCG SUUNNITTELU JA TEKNIIKKA OY RISTINIITYN TUULIVOIMAPUISTON OSAYLEISKAAVA 1 (14) RISTINIITYN TUULIVOIMAPUISTON OSAYLEISKAAVA Haapajärven Ristiniityn tuulivoimapuiston osayleiskaavaa koskeva osallistumis- ja arviointisuunnitelma sekä osayleiskaavaluonnos selostuksineen ja selvityksineen on ollut Haapajärven teknisen lautakunnan päätöksen mukaisesti julkisesti nähtävillä valmisteluvaiheen kuulemista varten aikavälillä Haapajärven kaupunginvirastolla ja Haapajärven kaupungin internetsivuilla osoitteessa Nähtävilläolosta on kuulutettu Selänne-lehdessä sekä kaupungin ilmoitustaululla. Osayleiskaavaehdotuksesta pyydettiin lausunnot seuraavilta tahoilta: Pohjois- Pohjanmaan elinkeino-, liikenne- ja ympäristökeskus (ELY), Pohjois-Pohjanmaan liitto, Museovirasto, Pohjois-Pohjanmaan maakuntamuseo, Liikenteen turvallisuusvirasto Trafi, Puolustusvoimat, Elenia Oy, Digita Oy, Finavia Oyj ja Fingrid Oyj, Haapajärven kehityskeskus Oy, Jokilaaksojen pelastuslaitos, Haapajärven Vesi Oy, Haapajärven Lämpö Oy, Ppky Selänteen ympäristölautakunta, Pyhäjärven kaupunki ja Kärsämäen kunta. Lausuntoja osayleiskaavaluonnoksesta saatiin 13 ja mielipiteitä 0. 1 LAUSUNNOT 1.1 Pohjois-Pohjanmaan ELY-keskus ( ) Haapajärven kaupunki on pyytänyt ELY-keskuksen lausuntoa nähtävillä olevasta Ristiniityn tuulivoimapuiston osayleiskaavaluonnoksesta. ELY-keskus on ilmoittanut Haapajärven kaupungille , että se tulee antamaan lausunnon Ristiniityn tuulivoimapuiston osayleiskaavaluonnoksesta sen jälkeen, kun yhteysviranomainen on antanut lausunnon Ristiniityn ja Välikankaan tuulivoimapuistojen YVA-selostuksesta. Yhteysviranomainen on antanut lausunnon YVA-selostuksesta Ristiniityn tuulivoimapuiston osayleiskaavaluonnos on ollut nähtävänä Pohjois- Pohjanmaan elinkeino-, liikenne-ja ympäristökeskuksen eri vastuualueilla ja yksiköissä ja siitä on annettu seuraavaa palautetta: Alueidenkäyttöryhmä Ristiniityn tuulivoima-alue sijaitsee Pohjois-Pohjanmaan 1. vaihemaakuntakaavan tuulivoima-alueella (tv-1 alue 355). Pohjois-Pohjanmaan 1. vaihemaakuntakaava on hyväksytty , hyväksymispäätös on pääosin vahvistettu ympäristöministeriön päätöksellä Vaihemaakuntakaavassa esitetyt tuulivoimaalueet perustuvat Pohjois-Pohjanmaan liiton ja Keski-Pohjanmaan liiton vuonna 2011 laatimaan manneralueen tuulivoimaselvitykseen. Ristiniityn alue on kohteen 147 alueella, joka on luokiteltu A/B luokkaan pääosin hyvien teknistaloudellisten ominaisuuksiensa perusteella. Ristiniityn alueen välittömässä läheisyydessä ei ole voimassa yleiskaavoja eikä asemakaavoja.
4 FCG SUUNNITTELU JA TEKNIIKKA OY RISTINIITYN TUULIVOIMAPUISTON OSAYLEISKAAVA 2 (14) Välikankaan ja Ristiniityn tuulivoimapuistojen YVA-ohjelma tuli vireille ja yhteysviranomainen antoi siitä lausunnon Arviointiselostus tuli vireille Ristiniityn osayleiskaavasta on pidetty viranomaisneuvottelu yhdessä Välikankaan tuulivoimapuiston osayleiskaavan kanssa. Ristiniityn tuulivoimapuiston osayleiskaavaluonnos on päivätty ja se on ollut nähtävillä Kaavaluonnoksessa ja kaavaselostuksessa on ehkä ehditty ottaa huomioon viranomaisneuvottelun kommentit, mutta ei yhteysviranomaisen ympäristövaikutusten arviointiselostuksesta antamassa lausunnossa esittämiä muutos- ja täydennysvaatimuksia. Ainakin seuraavia asioita yleiskaavaluonnoksessa ja kaavaselostuksessa tulee tarkistaa tai täydentää yhteysviranomaisen lausunnon perusteella: Hankkeen melu- ja välkevaikutukset on arvioitava todenmukaisella tuulivoimalakorkeudella ja on tutkittava maisemavaikutukset ja tehtävä näkyvyysanalyysi. YVA:n havainnekuvissa voimaloiden kokonaiskorkeus on 10 metriä pienempi kuin yleiskaavassa. Maa-ainesten ottoalueet, kallioalueet sekä työmaatukikohtien alueet on selvitettävä ja merkittävä kaavakarttaan ja kaavaselostukseen. Digitan häiriöt on otettava huomioon. Maisemallisia yhteisvaikutuksia on lievennettävä ja laadittava tarkennettu seurantaohjelma. Toteuttamiskelpoisuuden pohdintaa on täydennettävä. Ympäristöministeriön edustajat ovat ohjeistaneet ELY-keskuksia, että kaavamääräyksillä ei tule luoda uutta MRL:sta poikkeavaa lupajärjestelmää. Sen vuoksi puolustusvoimien lausunnosta huolimatta hankkeille ei tulisi pyytää puolustusvoimilta hyväksyntää, vaan pääesikunnan lausuntoa rakennuslupavaiheessa. Luonnonsuojeluryhmä Luonnonsuojeluryhmän näkökohdat on kirjattu yhteysviranomaisen antamaan YVA-selostuslausuntoon ja ne tulee ottaa jatkosuunnittelussa huomioon. Ympäristönsuojeluyksikkö Valtioneuvoston asetus tuulivoimaloiden ulkomelutason ohjearvoista (1107/2015) on annettu Asetuksen mukaan 40 db:n yöajan ohjearvoa sovelletaan sekä pysyvälle että loma-asutukselle. Asetuksen mukaisia ohjearvoja sovellettaessa melun ohjearvot eivät ylittyisi. Melualueelle kuitenkin sijoittuu maanmittauslaitoksen maastotietokannan mukaan lomarakennukseksi merkitty rakennus jolla ei Haapajärven kaupungin rakennusrekisterin mukaan kuitenkaan olisi rakennuslupaa. Kyseisen rakennuksen lupa- ja käyttötarkoitustiedot tulee tarkistaa. Mikäli ohjearvojen ylityksiä aiheutuu, on meluvaikutuksia ehkäistävä tuulivoimaloiden sijoitusta muuttamalla sekä luopumalla meluvaikutusten kannalta kriittisillä paikoilla sijaitsevista voimaloista. Pienitaajuisen melun laskentatuloksia tulee verrata
5 FCG SUUNNITTELU JA TEKNIIKKA OY RISTINIITYN TUULIVOIMAPUISTON OSAYLEISKAAVA 3 (14) uuden voimaan tulleen asumisterveysasetuksen (545/2015) mukaisiin pienitaajuisen sisämelun toimenpiderajoihin. Yhteenveto Yhteysviranomaisen Välikankaan ja Ristiniityn YVA-selostuksesta antama lausunto tulee ottaa huomioon. Kaavakartalla ja kaavaselostukseen on tehtävä edellä mainitut ja muut YVAselostuslausunnosta aiheutuvat muutokset ja tarkennukset. On selvitettävä melualueelle sijoittuvan rakennuksen tilanne ja tarvittaessa tehtävä muutoksia tuulivoimaloiden sijoitukseen. Asiassa ei ole tarpeen pitää viranomaisneuvottelua. Ehdotusvaiheessa on pyydettävä lakisääteiset lausunnot. Melu- ja varjostusraportit sekä näkyvyysalueanalyysi ja havainnekuvat on päivitetty vastaamaan kaavan mahdollistamaa voimaloiden maksimikorkeutta. Ristiniityn kaava-alueelle ei sijoitu luvallisia maa-ainesten ottoalueita. Alueelle ei sijoitu myöskään kallioalueita. Ristiniityn tuulivoimapuiston työmaa- ja varastointialueet tullaan sijoittamaan lähtökohtaisesti Välikankaan tuulivoimapuiston kaava-alueelle. Alueet sisältävät työmaa-aluetta noin m 2 ja varastointialueita arviolta 40 x 50 metriä eli noin 2000 m 2. Hankkeet toteutetaan lähtökohtaisesti suunnilleen yhtä aikaa. Mikäli toteutusaikataulut kuitenkin eriävät huomattavasti toisistaan, tarvitaan vastaavan kokoiset alueet myös Ristiniityn kaava-alueelle. Tämä tieto on lisätty molempien kaavojen kaavaselostuksiin. Tällaisia väliaikaisiksi katsottavia työmaa-alueita ei ole kuitenkaan perusteltua merkitä toistaiseksi voimassa olevaan kaavakarttaan. Digita Oy:n kaava-aluetta lähimmät TV-lähetinasemat sijaitsevat Haapavedellä ja Pihtiputaalla. Hankevastaava on teettänyt kaava-alueen ympäristössä antenni-tvvastaanoton voimakkuudesta mittaukset, joilla on selvitetty alueen signaalin voimakkuus (referenssimittaus). Häiriövaikutukset voidaan todeta vasta tuulivoimapuistojen ollessa valmiita ja roottorien pyöriessä. Mikäli häiriöitä esiintyy, ne hoidetaan alan yleisten käytäntöjen mukaisesti. Maisemalliset yhteisvaikutusten on todettu jäävän Ristiniityn ja muiden tiedossa olevien tuulivoimahankkeiden välillä pääasiassa vähäisiksi tai kohtalaisiksi, eikä yhteisvaikutusten lieventämistarkastelua ole täten katsottu tarpeelliseksi. Tarkennettu ympäristövaikutusten seurantaohjelma on lisätty kaavaselostukseen. Puolustusvoimat pitää erityisen tärkeänä, että tuulivoimayleiskaavoihin sisällytetään määräys, joka edellyttää pyytämään puolustusvoimilta hyväksyntää hankkeelle ennen rakennuslupien myöntämistä. Puolustusvoimat katsoo, ettei heidän etujaan muutoin voida riittävästi turvata. Tästä johtuen kaavamääräystä ei ole
6 FCG SUUNNITTELU JA TEKNIIKKA OY RISTINIITYN TUULIVOIMAPUISTON OSAYLEISKAAVA 4 (14) muutettu. Kaavan laatija pitää jatkon osalta tärkeänä, että viranomaiset (Ympäristöministeriö ja Puolustusvoimat) saavat pikimmiten sovittua asiaan yhteisen linjan, koska hanketoimijan ja kaavoittajan ei ole mahdollista toimia viranomaisten nykyisten, keskenään ristiriitaisten näkemysten mukaisesti. Ristiniityn alueella olevan rakennuksen lupatiedot on tarkistettu kunnasta. Rakennus ei ole loma-asunto, ja täten rakennuksen kohdalla ei sovelleta ääniasetuksen (1107/2015) ulkomelun ohjearvoja eikä asumisterveysasetuksen (545/2015) sisämelun toimenpiderajoja. Matalataajuisen melun osalta laskentatuloksia on verrattu uuden voimaan tulleen asumisterveysasetuksen (545/2015) mukaisiin matalataajuisen sisämelun toimenpiderajoihin. Rajat eivät ylity yhdenkään rakennuksen kohdalla. Yhteysviranomaisen Välikankaan ja Ristiniityn YVA-selostuksesta antama lausunto otetaan kaavaehdotuksessa huomioon. 1.2 Pohjois-Pohjanmaan liitto ( ) Haapajärven Välikankaan ja Ristiniityn alueille suunnitellaan kahta tuulivoimapuistoa. Osayleiskaavaluonnoksissa osoitetaan Välikankaan alueelle 16 tuulivoimalaa ja Ristiniityn alueelle 8 voimalaa. Suunniteltujen voimaloiden yksikköteho on 3 5 MW ja kokonaiskorkeus enintään 220 m. Tuulivoimapuistot liitetään maakaapeleiden kautta sähköverkkoon. Hankkeiden yhteinen YVA-menettely on vireillä. Voimassa olevassa Pohjois-Pohjanmaan maakuntakaavassa suunnittelualueille ei kohdistu kaavamerkintöjä. Maakuntavaltuuston hyväksymässä Pohjois- Pohjanmaan 1. vaihemaakuntakaavassa Välikankaan alue sijoittuu tuulivoimaloiden alueelle tv ja Ristiniitty tv-1 -alueelle 355. Välikankaan alueen eteläpuolella on turvetuotantoalue (EO-tu). Kaava tulee voimaan, kun ympäristöministeriö on sen vahvistanut. Keväällä 2015 nähtävillä olleessa 2. vaihemaakuntakaavan luonnoksessa ei ole alueita koskevia merkintöjä. Yleiskaavaluonnosten selvitykset ja vaikutusten arviointi on laadittu hankkeen YVA-selostuksen yhteydessä. Sen mukaan arvioidut vaihtoehdot ovat toteuttamiskelpoisia. Hankkeen merkittävimmät vaikutukset liittyvät linnustoon, muuhun eläimistöön ja ihmisten elinympäristöön. Vaikutusten arvioidaan olevan korkeintaan kohtalaisia. Melu- ja maisemavaikutukset on arvioitu vähäisiksi, vaikka tuulivoimalat näkyvät maisemassa melko laajalla alueella, mm. järvien rannoilla. Hankkeella ei todeta olevan merkittäviä yhteisvaikutuksia lähialueen muiden tuulivoimahankkeiden kanssa. Hankkeiden suhde 1. vaihemaakuntakaavaan on esitetty yleiskaavaselostuksen kaavakarttaotteessa. Ristiniityn alue sijoittuu kokonaan vaihemaakuntakaavassa osoitetun tuulivoimarakentamiseen soveltuvan alueen sisään, mutta Välikankaan alueen 14 voimalasta kuusi sijoittuu tv alueen ulkopuolelle. Yleiskaavaluonnoksen selostuksessa hankkeen on todettu olevan "korkeintaan kohtalaisesti" ristiriidassa maakuntakaavan kanssa, mutta eroavuuden tarkempia perusteita ei ole esitetty.
7 FCG SUUNNITTELU JA TEKNIIKKA OY RISTINIITYN TUULIVOIMAPUISTON OSAYLEISKAAVA 5 (14) Ympäristöministeriön tuulivoimarakentamisen ohjeistuksen mukaan maakuntakaavassa osoitettujen tuulivoima-alueiden laajuutta ja sijaintia voidaan yksityiskohtaisemmassa kaavassa muuttaa edellyttäen, että maakuntakaavan keskeiset ratkaisut ja tavoitteet eivät vaarannu. Tällöin kyseessä on hyväksyttävä eroavuus maakuntakaavasta. Vaihemaakuntakaavassa ja sen perusteena olevassa selvityksessä Välikankaan alueen rajaus perustui muun muassa kohteen itäpuolen maasto-olosuhteiden ja linnustoarvojen (Nurmesjärven Natura-alue) huomioimiseen. Hankealueen itä- ja eteläpuolen läheisyydessä on niukasti asutusta tai maisemallisesti herkkiä kohteita, eikä sille arvioida kohdistuvan merkittäviä melu-, välke- tai maisemavaikutuksia. Linnuston osalta maakuntakaavan rajauksessa otettiin huomioon erityisesti äärimmäisen uhanalaisen lintulajin pesimäpaikka Nurmesjärven läheisyydessä. Hankkeen selvityksen mukaan reviiri on kuitenkin autioitunut ja lajin palaamista alueelle pidetään erittäin epätodennäköisenä. Voimaloiden sijoittelu on linjassa maakuntakaavoituksen yhteydessä muodostettujen tuulivoima-alueiden sijoittamiskriteerien kanssa (etäisyydet mm. asutukseen ja ympäristön arvokohteisiin). Perusteet maakuntakaavan aluerajauksesta poikkeamiseen on kuitenkin osoitettava kaavaselostuksessa. Pohjois-Pohjanmaan liitolla ei ole huomautettavaa lausuttavana olevaan Haapajärven Ristiniityn tuulivoimapuiston osayleiskaavaluonnokseen, joten lausunto ei edellytä kaavoittajan vastinetta. Lausunnossa annetut huomautukset koskevat Välikankaan tuulivoimapuiston osayleiskaavaa. 1.3 Museovirasto ( ) Haapajärven kaupunki on pyytänyt Museovirastolta lausuntoa Haapajärven Ristiniityn tuulivoimapuiston osayleiskaavaluonnoksesta, jonka on laatinut FCG Suunnittelu ja tekniikka Oy Museovirasto antaa lausunnon arkeologisen kulttuuriperinnön suojelun osalta. Hankkeen takana on Infinergies Finland Oy:n suunnitelma rakentaa enintään kahdeksan tuulivoimalan tuulipuisto noin 11 kilometrin päähän Haapajärven keskustaajamasta. Hankealueen laajuus on noin 510 hehtaaria ja osayleiskaavan tarkoituksena on mahdollistaa tuulivoimaloiden ja niihin liittyvien huoltotie- ja sähkölinjojen sekä sähköaseman rakentaminen. Osayleiskaava laaditaan oikeusvaikutteisena yleiskaavana ja sen perusteella voidaan myöntää suoraan tarvittavat rakennusluvat hankkeen toteuttamiseen tuulivoimaloiden (tv) alueilla. Hanke on yhtäaikainen Haapajärven Välikankaan tuulivoimapuiston osayleiskaavan kanssa ja molemmille tuulipuistoille laaditaan samalla yhteinen ympäristövaikutusten arviointi (YVA). Ristiniityn tuulivoimalahanke perustuu YVA-vaihtoehtoon
8 FCG SUUNNITTELU JA TEKNIIKKA OY RISTINIITYN TUULIVOIMAPUISTON OSAYLEISKAAVA 6 (14) VE3 ja hankkeen ympäristöön kohdistuvat vaikutukset on arvioitu YVAmenettelyn yhteydessä. Museovirasto on osallistunut aiemmin hankkeen valmisteluun antamalla lausunnon (Dnro MV/85/ /2015) Ristiniityn tuulipuiston osayleiskaavasta Haapajärven kaupungille sekä , ja (Dnro MV/256/ ) Pohjois-Pohjanmaan ELY:lle Välikankaan ja Ristiniityn tuulivoimapuistojen ympäristövaikutusten arviointiohjelmasta. Lausunnoissaan Museovirasto on todennut, että hankkeen vaikutusten arvioinnin pohjaksi arkeologiseen kulttuuriperintöön tulee hanke-alueilla suorittaa arkeologinen maastoselvitys, joka kattaa kaikki toteuttamisvaihtoehdot sekä sähkönsiirtolinjaukset. Ristiniityn hanke-alueella suoritettiin arkeologinen maastoinventointi kesällä Museovirasto katsoo, että selvitys on riittävän laajasti suoritettu ja arkeologisten kenttätöiden laatuvaatimusten mukainen. Ristiniityn kaava-alueelta havaittiin neljä uutta muinaisjäännöstä, jotka on viety Museoviraston ylläpitämään muinaisjäännösrekisteriin. Ristiniityn tuulipuiston hankerakentamisella ei ole välitöntä kajoavaa vaikutusta kohteisiin, mutta lähin muinaisjäännös (Vasikkahaudan tervahauta, muinaisjäännösrekisteritunnus ) sijaitsee noin 20 metrin päässä parannettavasta huoltotiestä. Kaavaluonnoksessa kohteet on esitetty luvussa 5.4., kaavakarttaan ja selostukseen ne on merkitty oikein sekä varustettu asianmukaisilla teksteillä. Luvussa Vaikutukset muinaisjäännöksiin todetaan, että Vasikkahaudan tervahauta on otettava huomioon tienparannuksessa. Museovirasto yhtyy todettuun ja esittää, että rakennuslupaa myönnettäessä siihen kirjataan vaatimus kohteen maastomerkinnästä ennen rakennustöiden aloittamista. Museovirastolla ei ole muuta huomautettavaa Haapajärven Välikankaan tuulipuiston osayleiskaavaluonnokseen. Rakennetun kulttuuriympäristön ja maiseman osalta lausunnon antaa Pohjois- Pohjanmaanmuseo Museoviraston ja maakuntamuseon välisen yhteistyösopimuksen perusteella. Kaavaselostuksen lukuun 12.5 Vaikutukset muinaisjäännöksiin on lisätty Vasikkahaudan tervahautaa käsittelevään kohtaan lause: Kohde merkitään maastoon rakennustöiden ajaksi, jolloin sen säilyminen voidaan turvata. Rakennusluvan myöntämisvaihetta koskevista vaatimuksista päättää kaupungissa rakennuslupia myöntävä viranomainen. Museovirastolla ei ole muuta huomautettavaa lausuttavana olevaan Haapajärven Ristiniityn tuulivoimapuiston osayleiskaavaluonnokseen.
9 FCG SUUNNITTELU JA TEKNIIKKA OY RISTINIITYN TUULIVOIMAPUISTON OSAYLEISKAAVA 7 (14) 1.4 Pohjois-Pohjanmaan museo ( ) Infinergies Finland Oy suunnittelee kahta tuulivoimapuistoa Haapajärven kaupungin Välikankaan ja Ristiniityn alueille. Tuulivoimapuistoissa olisi enimmillään yhteensä 24 tuulivoimalaa. Ristiniityn tuulivoimapuiston osayleiskaava-alue sijoittuu noin 13 km Haapajärven kaupungin keskustaajamasta koilliseen. Ristiniityn alueelle rakennetaan enintään 8 tuulivoimalaa. Suunniteltujen voimaloiden yksikköteho on 3 5 MW, voimaloiden napakorkeus on enintään 150 metriä ja roottorin halkaisija enintään 140 metriä. Voimaloiden kokonaiskorkeus olisi enintään 220 metriä. Ristiniityn tuulivoimapuiston sisäinen ja ulkoinen sähkönsiirto toteutetaan maakaapeleilla. Sähköverkkoliitäntä tapahtuu valitun vaihtoehdon mukaisesti olemassa olevan Pyhäjärvi Haapajärvi 110 kv:n voimajohtolinjan varteen rakennettavalle uudelle 110/20 kv sähköasemalle. Haapajärven Välikankaan ja Ristiniityn alueiden tuulivoimapuistoista on laadittu ympäristövaikutusten arviointiselostus. VY A-selostuksessa on selvitetty tuulivoimapuistojen vaikutusalueella sijaitsevat valtakunnallisesti ja maakunnallisesti arvokkaat maisema-alueet sekä rakennetun kulttuuriympäristön alueet ja kohteet. Tuulivoimaloiden vaikutusta niihin on tutkittu maastokäyntien, valo- ja ilmakuvien, karttojen, näkemäanalyysien ja valokuvasovitteiden avulla. YVA-selostuksen mukaan Haapajärven Välikankaan ja Ristiniityn alueiden tuulivoimapuistojen haitalliset vaikutukset arvokkaille maisema-alueille ja rakennetun kulttuuriympäristön kohteille jäävät suurimmilta osin vähäisiksi. Muutaman yksittäisen pihapiirin maisemaan lähinnä Settijärven ympäristössä ja hankealueiden välillä saattaa kohdistua kohtalaisia haitallisia vaikutuksia. Pohjois-Pohjanmaan museolla ei ale huomautettavaa Haapajärven Ristiniityn tuulivoimapuiston osayleiskaavaluonnoksesta. Arkeologisen kulttuuriperinnön osalta lausunnonantajana toimii Museovirasto. Pohjois-Pohjanmaan maakuntamuseolla ei ole huomautettavaa lausuttavana olevaan Haapajärven Ristiniityn tuulivoimapuiston osayleiskaavaluonnokseen, joten lausunto ei edellytä kaavoittajan vastinetta. 1.5 Puolustusvoimat (3. logistiikkarykmentti) ( ) 1. Puolustusvoimien logistiikkalaitoksen esikunnan (PVLOGLE) lausunto Kaava ottaa riittävästi huomioon Puolustusvoimien tarpeet. Kaava laaditaan oikeusvaikutteisena. Kaavaehdotukseen on merkitty kaavamääräys, jonka mukaan ennen tuulivoimalan rakennusluvan myöntämistä pitää hankkeella olla Puolustusvoimien (pääesikunnan) hyväksyntä.
10 FCG SUUNNITTELU JA TEKNIIKKA OY RISTINIITYN TUULIVOIMAPUISTON OSAYLEISKAAVA 8 (14) Puolustusvoimat edellyttää, että määräystä ei kirjata pelkäksi lausuntopyyntövelvoitteeksi, koska se ei pysty riittävästi turvaamaan puolustusvoimien etuja. Jos toteutettavien tuulivoimaloiden koko (suurempi), määrä (enemmän) tai sijoittelu poikkeaa niistä tiedoista, joilla Puolustusvoimat (Pääesikunnan operatiivinen osasto) on antanut lausunnon hankkeen hyväksyttävyydestä, tulee hankkeelle saada Pääesikunnalta uusi lausunto hyväksyttävyydestä ja selvitystarpeista. Tuulivoimaloista tulee aina pyytää Pääesikunnan lausunto hyvissä ajoin ennen rakennushankkeen toteuttamista. PVLOGLE:n saaman tiedon mukaan Pääesikunnan lausuntoa ei ole vielä pyydetty, minkä vuoksi kaupunkia pyydetään tiedottamaan lausunnon tarpeellisuudesta tuulivoimatoimijalle. Pääesikunnan operatiivisen osaston yhteyshenkilöinä toimivat Kari Salin puh ja Jussi Karhila puh (puolustusvoimien vaihde). Kaavoitukseen ja maankäyttöön liittyen on alkaen pyydettävä lausunnot puolustusvoimien lisäksi myös Suomen Turvallisuusverkko Oy:ltä, osoitteesta 2. Jatkotyö Rakennus- ym. töitä tehdessä tulee huomioida alueella ja läheisyydessä mahdollisesti kulkevat puolustusvoimien kaapelilinjat. Mahdollisten kaapelilinjojen sijainti tulee selvittää hyvissä ajoin, vähintään kymmenen (10) työpäivää ennen aiottua rakentamista. Kaikki kaapelinäytöt tilataan Suomen Turvallisuusverkko Oy:ltä (STUVE); Erillisverkko-konsernin vaihde on Kaavoituksesta mahdollisesti aiheutuvien olemassa olevien kaapelireittien siirtojen, kaapeleiden rakentamisenaikaisten suojaamisen tai muiden muutosten osalta kustannukset on kohdennettava muutoksen aiheuttajalle. Koska kuntakaavoilla ja rakennus-/ toimenpideluvilla voidaan joskus ratkaista yksittäisiä tuulivoimalakohteita, Puolustusvoimat esittää, että Haapajärven kaupunki lisäisi laadittavaan kunnalliseen rakennusjärjestykseen ja tarvittavilta osin muihin yleiskaavoihin seuraavat lauseet: Yli 50 metriä (kokonaiskorkeus maanpinnasta) korkeista tuulivoimaloista tulee aina pyytää erillinen lausunto Pääesikunnalta koko kunnan alueella. Yksittäisiä alle 50 metriä (kokonaiskorkeus maanpinnasta) korkeita pientuulivoimaloita saa rakentaa, mikäli ne eivät rajoitu puolustusvoimien vakituisessa käytössä oleviin alueisiin. Lausuntopyynnöt ja kutsut neuvotteluihin tulee lähettää sähköpostilla tai 3. Logistiikkarykmentin Esikunta (3LOGRE), käyntiosoite Elementtitie 18, Tikkakoski. Postiosoite on PL 14, TIKKAKOSKI. Tutkavaikutuksien selvittämistarpeesta ja tuulivoimalahankkeiden hyväksyttävyydestä Puolustusvoimien kannalta vastaa Pääesikunta, joten niitä koskevat lausun-
11 FCG SUUNNITTELU JA TEKNIIKKA OY RISTINIITYN TUULIVOIMAPUISTON OSAYLEISKAAVA 9 (14) topyynnöt tulee toimittaa osoitteella: tai Pääesikunta, PL 919, Helsinki. 3. Yhteyshenkilöt Yhteyshenkilöinä alkaen ovat 3. LOGR:n kiinteistöpäällikkö p ja kiinteistöinsinööri p Tuulivoimahankkeisiin (kuten rakennusluvat) liittyvät lausuntopyynnöt pyydetään toimittamaan Pääesikunnalle osoitteella tai Pääesikunta, PL 919, Helsinki. Pääesikunnassa tuulivoima-asiaa hoitaa tällä hetkellä Pääesikunnan operatiivinen osasto (komentajakapteeni Kari Salin, puh ja insinööri Jussi Karhila, puh ). Lisätietoja tästä asiakirjasta PVLOGLE:ssa antaa DI Eero Ruotsila, p Kaavamääräys edellyttää, että ennen tuulivoimaloiden rakennusluvan myöntämistä tulee hankkeella olla Puolustusvoimien (Pääesikunnan) hyväksyntä, jolloin se ei ole pelkkä lausuntopyyntövelvoite. ELY-keskus on kaavaluonnoksesta antamassaan lausunnossa ( ) esittänyt kyseisen määräyksen poistamista. Määräystä ei ole kuitenkaan poistettu Puolustusvoimien kannan takia. Kaavan laatija pitää jatkon osalta tärkeänä, että viranomaiset (Ympäristöministeriö ja Puolustusvoimat) saavat pikimmiten sovittua asiaan yhteisen linjan, koska hanketoimijan ja kaavoittajan ei ole mahdollista toimia viranomaisten nykyisten, keskenään ristiriitaisten näkemysten mukaisesti. Hanketoimijaa on tiedotettu, että tuulivoimaloiden hyväksyttävyydestä ja selvitystarpeista tulee pyytää Pääesikunnan lausunto hyvissä ajoin ennen rakennushankkeen toteuttamista. Kaavaluonnoksesta on pyydetty lausunto Suomen Turvallisuusverkko Oy:ltä, jotta saatiin selville onko kaava-alueella mahdollisesti puolustusvoimien kaapelilinjoja. Myös kaavaehdotuksesta pyydetään lausunto STUVE:lta. 1.6 Jokilaaksojen pelastuslaitos ( ) Haapajärven kaupungin tekniset palvelut on esittänyt lausuntopyynnön Jokilaaksojen pelastuslaitokselle liittyen Välikankaan ja Ristiniityn tuulivoimapuistojen osayleiskaavaluonnoksiin. Pelastusviranomainen on tutustunut luonnoksiin ja lausuu seuraavaa. Kohteet eivät sijaitse pohjavesialueella, eivätkä turvetuotantoalueiden välittömässä läheisyydessä.
12 FCG SUUNNITTELU JA TEKNIIKKA OY RISTINIITYN TUULIVOIMAPUISTON OSAYLEISKAAVA 10 (14) Pelastuslain (379/2011) 11 :n mukaan hälytysajoneuvoille tarkoitetut tiet on pidettävä ajokelpoisina ja esteettöminä. Liikennejärjestelyiden tulee mahdollistaa kohteiden mahdollisimman hyvä saavutettavuus myös pelastuslaitoksen raskailla ajoneuvoilla. Voimaloiden valmistuttua tulee niiden osoitenumerot merkata tiestön risteyskohtiin ja pelastuslaitokselle tulee toimittaa voimala-alueen asemapiirros, johon voimalat ja alueen muut rakenteet on merkitty. Tuulivoimaloiden rakentaminen ja huolto edellyttää alueen teiden parantamista hyvin raskaille ja suurikokoisille kuljetuksille, joten ajettavuus myös pelastuslaitoksen raskaille ajoneuvoille paranee. Teitä pidetään ajokuntoisena huoltotoimenpiteitä varten. Hanketoimija on ohjeistettu merkitsemään voimaloiden osoitenumerot tiestön risteyskohtiin ja toimittamaan pelastuslaitokselle voimala-alueen asemapiirros, johon voimalat ja alueen muut rakenteet on merkitty. 1.7 Fingrid Oyj ( ) Kiitämme lausuntopyynnöstä. Fingridillä ei ole huomautettavaa kaavaluonnoksista. Hankevastaavan on oltava yhteydessä liityntäratkaisusta Elenia Oy:n edustajiin. Fingridin voimajohdot ovat maankäyttö- ja rakennuslain (132/1999) 22 tarkoittamia voimajohtoja. Muiden kuin Fingrid Oyj:n omistamien voimajohtojen osalta teidän tulee pyytää erillinen lausunto voimajohtojen omistajilta. Pyydämme lähettämään meille tietoa kaavan etenemisestä. Tätä kaavoitusasiaa Fingrid Oyj:ssä hoitaa Mika Penttilä puh Yleis- ja asemakaavat, joissa on Fingrid Oyj:n voimajohtoja, pyydämme lähettämään lausunnolle mieluiten sähköisenä osoitteeseen tai kirjallisena osoitteella Fingrid Oyj, Maankäyttö ja ympäristö, PL 530, HELSINKI. Fingrid Oyj:llä ei ole huomautettavaa lausuttavana olevaan Haapajärven Ristiniityn tuulivoimapuiston osayleiskaavaluonnokseen. Fingrid Oyj:tä tiedotetaan myös jatkossa kaavan etenemisestä ja mahdollisista muutoksista. Kaavaluonnoksesta on pyydetty lausunto myös Elenia Oy:ltä.
13 FCG SUUNNITTELU JA TEKNIIKKA OY RISTINIITYN TUULIVOIMAPUISTON OSAYLEISKAAVA 11 (14) 1.8 Liikenteen turvallisuusvirasto Trafi (sähköposti ) Trafi on lausunut hankkeesta ympäristövaikutusten arviointiohjelman lausuntopyynnön yhteydessä ja lausuntomme on huomioitu. Trafilla ei ole arviointiselostuksesta uutta kommentoitavaa. Ainoana yksityiskohtana mainittakoon, että selostuksessa on viitattu vanhaan ilmailulakiin, uusi laki ja sen lentoestepykälä on: 864/2014, 158. YVA-selostuksessa on mainittu vanha ilmailulaki. Kaavaselostukseen ilmailulaki on kirjattu oikein. 1.9 Peruspalvelukuntayhtymä Selänne ( ) Haapajärven kaupungin tekninen lautakunta on pyytänyt peruspalvelukuntayhtymä Selänteen ympäristölautakunnalta lausuntoa Ristiniityn tuulivoimapuiston osayleiskaavaluonnoksesta. Ympäristölautakunta on delegoinut (13 ) toimivallanlausuntojen antamisen osalta alaisilleen viranhaltijoille. Olemme tutustuneet Ristiniityn tuulivoimapuiston osayleiskaavaluonnoksen asiapapereihin ja toteamme lausuntonamme, ettei meillä ale asiasta huomautettavaa. Peruspalvelukuntayhtymä Selänteellä ei ole huomautettavaa lausuttavana olevaan Haapajärven Ristiniityn tuulivoimapuiston osayleiskaavaluonnokseen, joten lausunto ei edellytä kaavoittajan vastinetta Pyhäjärven kaupunki ( ) KHALL Haapajärven kaupunki on kaavoittamassa osayleiskaavoja Ristiniityn alueelle kahdeksan tuulivoimalan ja läheiselle Välikankaan alueella 16 tuulivoimalan yksiköitä varten. Osayleiskaavat laaditaan oikeusvaikutteisina MRL 77 a :n mukaisesti jolloin kaavan perusteella voidaan myöntää. rakennuslupia. Kaavahankkeiden perusteella on enimmillään toteutettavissa 24 tuulivoimalaa alueella. Hankealueet sijaitsevat Pyhäjärven rajan tuntumassa VT-27 pohjoispuolella. Kaavaprosessissa tehtyjen selvitysten perusteella tuulivoimaloilla ei ole meluvaikutuksia eikä merkittäviä välkevaikutuksia Pyhäjärven alueen asuinpaikoilla. Välikankaan tuulivoimaloiden itäisimpien yksiköiden osalta meluvaikutuksia yltää Pyhäjärven puolelle vain asumattomille alueille ja välkevaikutuksia 1 h/a on yhdelle asuinpaikalle. Vaikutukset eivät ylitä annettuja ohjearvoja. Hankkeella on käyn-
14 FCG SUUNNITTELU JA TEKNIIKKA OY RISTINIITYN TUULIVOIMAPUISTON OSAYLEISKAAVA 12 (14) nissä myös ympäristövaikutusten arviointimenettely ELY-keskuksella, joka on YVA-selostusten nähtävillä olon vaiheessa. Valmistelija: Tekninen johtaja Sami Laukkanen, puh Lausunto on pyydetään toimittamaan mennessä Haapajärven kaupungille. Kaupunginjohtajan (TR) päätösehdotus: Kaupunginhallitus antaa lausuntonaan Haapajärven kaupungille, että tehdyt selvitykset vaikutuksista luontoon ja asumiseen ovat riittävät eikä kaavaluonnoksiin Ristiniityn ja Välikankaan osalta ole huomautettavaa. Päätös: Kaupunginhallitus yksimielisesti hyväksyi kaupunginjohtajan päätösehdotuksen. Pyhäjärven kaupungilla ei ole huomautettavaa lausuttavana olevaan Haapajärven Ristiniityn tuulivoimapuiston osayleiskaavaluonnokseen, joten lausunto ei edellytä kaavoittajan vastinetta Kärsämäen kunta ( ) KHALL 237 Infinergies Finland Oy suunnittelee Haapajarven kaupungin alueelle Välikankaan ja Ristiniityn tuulivoimapuistoja. Välikankaan tuulivoimapuiston osayleiskaavan tavoitteena on mahdollistaa enintään 16 tuulivoimalan ja Ristiniityn 8 tuulivoimalan rakentaminen. Tuulivoimapuistoilla on ollut yhteinen ympäristövaikutustenarviointimenettely (YV A). Molemmalle tuulivoimapuistolle laaditaan oma osayleiskaavansa. Osayleiskaavat laaditaan Maankäyttö- ja rakennuslain 77 a :n mukaisena, jolloin niitä voidaan suoraan käyttää rakennusluvan myöntämisen perusteena. Haapajärven tekninen lautakunta on päättänyt asettaa Välikankaan ja Ristiniityn tuulivoimapuistojen osayleiskaavaluonnokset MRL:n 62 :n ja MRA 30 :n mukaisesti nähtäville väliseksi ajaksi (30 vrk). Haapajärven kaupunki pyytää lausuntoja nähtävillä olevista Välikankaan ja Ristiniityn tuulivoimapuiston osayleiskaavaluonnoksista. Kaavaluonnosaineistot sekä osallistumis- ja arviointisuunnitelmat ovat luettavissa Haapajärven kaupungin internetsivuilla osoitteessa olevat. Osayleiskaavoituksen aloitusvaiheen viranomaisneuvottelu on pidetty Muistio on oheismateriaalina luottamushenkilöiden verkkopalvelussa.
15 FCG SUUNNITTELU JA TEKNIIKKA OY RISTINIITYN TUULIVOIMAPUISTON OSAYLEISKAAVA 13 (14) Kunnanjohtaja: Kunnanhallitus toteaa lausuntonaan, ettei sillä ole huomautettavaa Haapajärven alueella oleviin Välikankaan ja Ristiniityn tuulivoimapuistojen osayleiskaavaluonnoksiin. Päätös: Yksimielisesti hyväksyttiin. Kärsämäen kunnalla ei ole huomautettavaa lausuttavana olevaan Haapajärven Ristiniityn tuulivoimapuiston osayleiskaavaluonnokseen, joten lausunto ei edellytä kaavoittajan vastinetta Nivalan kaupunki ( ) KHALL Valmistelija maanmittausteknikko Oheismateriaali: Lausuntopyyntö, kartta, kaavaselostus, osallistumis- ja arviointisuunnitelma. ( haapajarvi. fi/kaavoitus/vireilla olevat) Haapajärven kaupunki pyytää lausuntoa Haapajärven alueella Välikankaan ja Ristiniityn alueille suunnitellun tuulivoimayleiskaavan luonnoksista. Ristiniityn tuulivoimapuiston osayleiskaava-alue sijaitsee noin 12 kilometriä Haapajärven kaupungin keskustaajamasta koilliseen kohti Kärsämäkeä. Suunnittelualueen etäisyys Nivalan keskustaajamasta on noin 28 km kaakkoon, kaupungin rajalle etäisyyttä on n. 12 km. Ristiniityn tuulivoimapuiston alustava hankekoko on enintään 8 tuulivoimalaa. Ristiniityn tuulivoimapuiston kanssa yhtä aikaa on suunnitteilla Välikankaan tuulivoimapuisto, joka sijoittuu Ristiniityn osayleiskaavaalueen eteläpuolelle noin 2,7 kilometrin etäisyydelle. Hankkeille on tekeillä yhteinen Ympäristövaikutusten arviointimenettely. Välikankaan alustava hankekoko on enintään 16 tuulivoimalaa, jolloin hankkeiden yhteiskoko on enintään 24 tuulivoimalaa. Tuulivoimalan yksikköteho on 3 5 MW ja Tuulivoimaloiden kokonaiskorkeus saa olla enintään 220 metriä maanpinnasta ja 405 metriä merenpinnasta. Tuulivoimapuistoissa tuotettu sähkö siirretään maakaapelilla hankealueen eteläpuolelle sijoittuvan Pyhäjärvi Haapajärvi 110 kv voimajohdon varteen rakennettavalle uudelle sähköasemalle. Valmistelijan ehdotus Kaavaluonnoksessa esitettyjen selvitysten mukaan hankkeesta ei todennäköisesti ole merkittäviä haitallisia vaikutuksia Nivalan kaupungin alueelle, joten Nivalan kaupungilla ei ole huomautettavaa Ristiniityn eikä Välikankaan tuulivoimapuistojen osayleiskaavaluonnoksiin.
16 FCG SUUNNITTELU JA TEKNIIKKA OY RISTINIITYN TUULIVOIMAPUISTON OSAYLEISKAAVA 14 (14) Kaupunginjohtajan esitys: Kaupunginhallitus päättää hyväksyä valmistelijan ehdotuksen. Päätös: Yksimielisesti hyväksyttiin. Nivalan kaupungilla ei ole huomautettavaa lausuttavana olevaan Haapajärven Ristiniityn tuulivoimapuiston osayleiskaavaluonnokseen, joten lausunto ei edellytä kaavoittajan vastinetta Suomen Turvallisuusverkko Oy (Sähköposti ) Suomen Turvallisuusverkko Oy:llä ei ole lausuttavaa tai osallistumistarvetta suunnittelukokonaisuuteen liittyen. Suomen turvallisuusverkko oy:llä ei ole huomautettavaa lausuttavana olevaan Haapajärven Ristiniityn tuulivoimapuiston osayleiskaavaluonnokseen, joten lausunto ei edellytä kaavoittajan vastinetta. 2 JATKOTOIMET Kaavan laatija on tehnyt kaava-asiakirjoihin vastineiden mukaiset korjaukset ja esittää Haapajärven kaupunginhallitukselle osayleiskaavaehdotuksen asettamista MRL 65 mukaisesti julkisesti nähtäville.